NaiveNeuron/SloPal huggingface dataset:
Jurinová, Erika, podpredsedníčka NR SR (2015-06-23):
Ďakujem, pán poslanec. Na vaše vystúpenie nie sú faktické poznámky. Dávam slovo druhému prihlásenému rečníkovi pánovi poslancovi Hlinovi.
Nemky, Martin, poslanec NR SR (2016-09-09):
Ďakujem pekne za slovo, pán predsedajúci. Pán kolega, ja tiež sčasti s vami súhlasím, ale tiež súhlasím aj s tým, že rečník by mal vyčerpať tému, a nie poslucháčov. Ďakujem pekne.
Huba, Mikuláš, poslanec NR SR (2013-12-18):
Ďakujem pekne za slovo. Ja nebudem hodnotiť repertoár tej mladej dámy, ale neodznela tu reakcia na jeden unikátny výrok, ktorý povedala v úvode, a to, že sa nám poďakovala za našu celoročnú činnosť. Myslím, že to je jediný človek na Slovensku, ktorý má takýto názor na nás. Takže to by sme mali oceniť. (Potlesk.)
Zahorčák, Viliam, poslanec NR SR (2024-04-17):
Ďakujem, pán predsedajúci. Odhlasovali sme bod zo spoločnej správy, dajte, prosím, hlasovať o tom, že prerokujeme návrh zákona v treťom čítaní ihneď.
Senko, Ján, poslanec NR SR (2011-09-07):
Ja by som len chcel upozorniť, že navrhovaná novela zákona bude vstupovať do účinnosti v dvoch termínoch, a to k 31. 12. 2011 a k 31. 12. 2012. Tá podstatná zmena, na ktorú sa odvoláva aj pán minister aj vo svojej dôvodovej správe k tomuto návrhu zákona, je práve zrušenie úhrad a zmena financovania. Ale tá prvá zmena, ktorá je najpodstatnejšia a ktorá sa neobjavuje ani vo všeobecnej časti dôvodovej správy, je ozaj to navrhované zvýšenie platu pre generálnu riaditeľku. A práve zvýšenie platu pre generálnu riaditeľku nastupuje k 1. 1. 2012. Takže o tomto to asi je. A preto je asi aj táto celá novela zákona takýmto spôsobom konšpirovaná, vyslovene konšpirovaná, kde definitívne by mala byť doriešená výška platu generálneho riaditeľa RTVS. A až budúcnosť ukáže zrejme, do akej miery sa im podarí zmeniť financovanie RTVS, pretože veľmi dobre vidíme, že majú problémy aj so zostavovaním štátneho rozpočtu na tento rok. A uvidíme, ako to bude so zostavením štátneho rozpočtu na rok nasledujúci. Takže myslím si, že hlavný dôvod predloženia tohto návrhu zákona v tomto období je zvýšenie platu generálnej riaditeľky.
P. Muránsky, poslanec: (2003-06-19):
Z. Martináková, podpredsedníčka NR SR: Prosím, prezentujme sa a hlasujeme o postúpení návrhu do tretieho čítania. (Hlasovanie.) Prítomných je 128 poslancov, za 120, zdržalo sa 8. Schválili sme postúpenie tohto návrhu zákona do tretieho čítania. (Hlasy v sále.) Môžeme pokračovať? Prestávku? Vyhlasujem pätnásťminútovú prestávku pred záverečným hlasovaním, aby sa vyjasnili všetky technické problémy. (Prerušenie rokovania o 9.57 hodine.) (Pokračovanie rokovania o 10.12 hodine.) Z. Martináková, podpredsedníčka NR SR: Dámy a páni poslanci, budeme pokračovať v rokovaní. Poprosím, aby ste zaujali svoje miesta. A poprosím o väčší pokoj v rokovacej sále, spôsobuje nám to problémy, keď nedávame pozor. Pán poslanec Maxon. M. Maxon, poslanec: Ďakujem pekne za slovo. Vážené dámy, vážení páni, chcem pri tejto príležitosti vyzvať všetkých predsedov poslaneckých klubov, aby apelovali na spravodajcov, aby sa na rokovanie pléna Národnej rady riadne pripravovali. (Potlesk.) Z. Martináková, podpredsedníčka NR SR: Ďakujem, pán poslanec. Pán poslanec Muránsky.
J. Liška, minister obrany SR: (2004-10-19):
V súvislosti so smernicou Rady, ktorou sa ustanovujú minimálne štandardy pre prijímanie žiadateľov o azyl, je tiež potrebné novelizovať aj zákon o službách v zamestnanosti, keďže platný právny stav v súčasnej dobe neumožňuje žiadateľom o azyl prístup na pracovný trh, ako aj školský zákon, aby sa v súlade so smernicou zabezpečilo zaradenie maloletého žiadateľa o azyl do vzdelávacieho systému v trojmesačnej lehote od podania žiadosti. Vážený pán predsedajúci, vážené panie poslankyne, vážení páni poslanci, vzhľadom na uvedené si vás dovoľujem požiadať o prerokovanie predloženého návrhu zákona a jeho postúpenie do ďalšieho čítania. Ďakujem.
Škripek, Branislav, poslanec NR SR (2013-10-15):
Ďakujem. Pán predseda, predkladám procedurálny návrh, aby sme dali hlasovať, aby pán premiér predložil Národnej rade Slovenskej republiky informáciu o postupe, akým bude riešiť bezmocnú situáciu zdravotných sestier, aby viac nemuseli kvôli svojím platom stanovať pred úradom vlády. Ďakujem.
Bužo, Lukáš, poslanec NR SR (2024-01-16):
Ďakujem za slovo. Pani poslankyňa Mesterová, ďakujem za váš, za vaše vystúpenie. Bolo úprimné a bolo cítiť, že tam stojíte za svojich, za ľudí, o ktorých tu bojujeme. A neviem, či si uvedomujete, ale ste vystupovala pred asi najviac poslancami za tri mesiace v tejto sále. Keď nepočítam opozíciu, tak máte, máte takéto prvenstvo dnes. A iba pre také zopakovanie. Súhlasím s vami, že tá rýchlosť, ktorú používajú a ako sa ponáhľajú, je až tak veľká, že sami ňou trpia. Pre upresnenie, každý deň začíname o deviatej, ale poslanci z koalície prichádzajú o jedenástej, keď vedia, že je hlasovanie alebo keď vedia, že o sedemnástej je hlasovanie, tak vtedy prídu, aby mohli hlasovať. Dnes však sú tu celý deň od jedenástej, lebo ich chybou vlastne tá rozprava sa tak natiahla, že sme tu doteraz. Teraz je 19.48 h a musia tu sedieť kvôli tomu, že vlastne chybičkou, malou chybičkou sa to natiahlo. Ešte raz vám ďakujem, že ste to vydržala, aj keď vyrušovali, aj keď na vás útočili a že ste nezlomne obhajovala práva všetkých ľudí, o ktorých bojujeme už druhý týždeň. Vďaka.
D. Jarjabek, poslanec: (2004-09-08):
No a k pánovi poslancovi Mikloškovi zase len toľko. Mne sa to nezdá až také smiešne, lebo sa to týka 14 europoslancov, a už vôbec táto téma sa mi nezdá smiešna preto, lebo je to naozaj téma o vzťahoch. Tak ako hovorí pán poslanec Miššík, my si týchto ľudí musíme nesmierne vážiť, lebo prišli v priamych voľbách, je ich 14 a okrem toho, pán poslanec, vaša pani poslankyňa Záborská sa vyjadrila veľmi kladne o takomto návrhu. Takže ja to hovorím preto, lebo je ako od vás, hej. Takže ja by som si to dovolil takto neznevažovať, ale naozaj vecne sa postavme, ja si nedovolím byť taký trúfalý a predpokladať, že by to niekto nečítal, pán poslanec Mikloško, to, čo som tu navrhol, ale viem, že to vieš naspamäť, ale naozaj si to treba pozorne prečítať a v tejto snemovni vzájomnej nedôvery skutočne prídeme na to, že to nie je proti nikomu ani proti ničomu, ale za istý problém, ktorý tu je, a to je problém vzťahov medzi nami a poslancami Európskeho parlamentu, našimi poslancami europarlamentu, ktoré sú jednoducho legislatívne neučesané. Tak to je taká malá snaha. Ďakujem za pozornosť.
Ďuriš Nicholsonová, Lucia, podpredsedníčka NR SR (2018-05-24):
V rozprave teraz vystúpi pán poslanec Galek.
P. Miššík, poslanec: (2005-01-19):
Znenie môjho pozmeňujúceho a doplňujúceho návrhu k vládnemu návrhu Trestného zákona: 1. § 138 ods. 3 znie: „(3) Zločineckou skupinou sa na účely tohto zákona rozumie štruktúrovaná skupina najmenej troch osôb, ktorá existuje počas určitého časového obdobia a koná koordinovane s cieľom spáchať za účelom priameho alebo nepriameho získania finančnej výhody alebo inej materiálnej výhody jeden alebo viac zločinov, za ktoré je možné uložiť trest odňatia slobody s hornou hranicou trestnej sadzby najmenej šesť rokov alebo trestný čin legalizácie príjmu z trestnej činnosti podľa § 242.“ Odôvodnenie: Navrhovaná definícia zločineckej skupiny je v súlade s medzinárodnými záväzkami Slovenskej republiky vyjadrenými v Dohovore Organizácie Spojených národov proti nadnárodnému organizovanému zločinu, ratifikovanom Slovenskou republikou a uverejnenom v Zbierke zákonov pod č. 621/2003 Z. z. 2. § 305 znie: „§ 305 Založenie a zosnovanie zločineckej a teroristickej skupiny (1) Kto založí alebo zosnuje zločineckú skupinu, potrestá sa odňatím slobody na tri roky až desať rokov. (2) Kto založí alebo zosnuje teroristickú skupinu, potrestá sa odňatím slobody na sedem rokov až pätnásť rokov.“ Odôvodnenie: Navrhovaný trestný čin založenia a zosnovania zločineckej a teroristickej skupiny je v súlade s medzinárodnými záväzkami Slovenskej republiky vyjadrenými v Dohovore Organizácie Spojených národov proti nadnárodnému organizovanému zločinu, ratifikovanom Slovenskou republikou a uverejnenom v Zbierke zákonov pod č. 621/2003 Z. z. Ďakujem za pozornosť.
Bugár, Béla, podpredseda NR SR (2016-09-14):
Ešte predtým, čo by som otváral možnosť sa ústne prihlásiť do rozpravy, pán poslanec Lipšic, procedurálny.
Laššáková, Jana, podpredsedníčka NR SR (2014-07-03):
Ďakujem. Ďakujem, ďakujem pekne, pani poslankyňa. S faktickou poznámkou pán poslanec Číž. Pán poslanec Lipšic, máte procedurálny návrh? Nech sa páči.
Bugár, Béla, podpredseda NR SR (2018-12-05):
Nie je všeobecný súhlas. Prezentujme sa a hlasujme. (Hlasovanie.) Prítomných 137 poslancov, za 87, proti 32, zdržalo sa 16, 2 nehlasovali. Konštatujem, že návrh sme prijali. Ďalší procedurálny návrh bol procedurálny návrh pána, áno, pána poslanca Radovana Baláža. Nech sa páči.
M. Hort, podpredseda NR SR: (2009-04-16):
A teraz v súlade so schváleným programom nasleduje prvé čítanie o vládnom návrhu zákona o vyvlastňovaní pozemkov a stavieb a o zmene a doplnení niektorých zákonov . Tento vládny návrh má tlač 983 a návrh na jeho pridelenie na prerokovanie výborom je v rozhodnutí číslo 1031. Opäť prosím ministra výstavby a regionálneho rozvoja Igora Štefanova, aby vládny návrh zákona uviedol. Nech sa páči, pán minister.
Blaha, Ľuboš, podpredseda NR SR (2024-01-24):
Na vaše vystúpenie, pán poslanec, evidujem osemnásť, sedemnásť, osemnásť faktických poznámok. Ako prvý sa prihlásil pán poslanec Michal Truban, nech sa páči.
Žiga, Peter, podpredseda NR SR (2024-06-11):
Ďakujem pekne. Otváram všeobecnú rozpravu. Do rozpravy som dostal jednu prihlášku, pani poslankyňa Števulová za klub Progresívneho Slovenska, keďže sa v sále nenachádza, stráca možnosť vystúpiť v rámci písomnej rozpravy. Chcem sa opýtať, či sa chce prihlásiť do rozpravy niekto ústne. Končím možnosť prihlásiť sa do rozpravy ústne a vyhlasujem všeobecnú rozpravu za skončenú. Chce sa k rozprave, chce k rozprave zaujať stanovisko navrhovateľ? Asi nie. Pán spravodajca? Nie. Prerušujem rokovanie o tomto bode programu. Takže teraz budeme pokračovať v rámci rozpravy. Dostal som informáciu, že prerušené vystúpenie mala pani poslankyňa Kleinert v rámci rozpravy, takže môže pokračovať v rámci rozpravy. Nech sa páči, pani poslankyňa. [Pokračovanie rokovania v druhom čítaní o vládnom návrhu zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov , tlač 217.]
Osuský, Peter, poslanec NR SR (2022-02-08):
... a luza toto predvádza.
Hrnčiar, Andrej, podpredseda NR SR (2016-05-25):
Ďakujem. S reakciami na faktické poznámky pani podpredsedníčka Nicholsonová.
Bugár, Béla, podpredseda NR SR (2019-05-13):
Takže, vážené pani poslankyne, vážení páni poslanci, budeme pokračovať. Ešte raz, pán poslanec Kondrót k tomu predchádzajúcemu bodu teda sa vzdal záverečného slova. Tým pádom, samozrejme, o tom návrhu, jeho návrhu budeme hlasovať zajtra o 11.00 hod. A teraz budeme pokračovať novým bodom, a to prvým čítaním o návrhu poslancov Jaroslava Bašku, Dušana Bublavého a Milana Panáčka na vydanie zákona, ktorým sa mení a dopĺňa zákon č. 254/98 Z. z. o verejných prácach (tlač 1379). Pán poslanec Baška, nech sa páči, ako navrhovateľ máte slovo. (Rokovanie o návrhu poslancov Národnej rady Slovenskej republiky Jaroslava Bašku, Dušana Bublavého a Milana Panáčka na vydanie zákona, ktorým sa mení a dopĺňa zákon č. 254/1998 Z. z. o verejných prácach v znení neskorších predpisov , tlač 1379.)
V. Veteška, podpredseda NR SR: (2005-09-27):
D. Bollová, poslankyňa: Ďakujem pekne, pán predsedajúci. Pani kolegyňa Navrátilová, veľmi si cením váš odborný a profesijný prístup k tejto otázke a ešte viac oceňujem vašu snahu o spravodlivosť. Ale chcem zareagovať na jednu časť vášho vystúpenia. Myslíte si, že žena poberajúca, ako ste vy povedali perspektívne dôchodok 20 rokov, je pre sociálnu pokladnicu veľmi nákladná? Treba jej teda asi pomôcť skôr do hrobu tým, že bude poberať dôchodok nízky, nebude mať na lieky či liečenie a nezaťaží sociálny systém? Mám tejto časti vášho vystúpenia takto rozumieť? Myslím si, že to by asi nebolo spravodlivé. Ďakujem.
Bugár, Béla, podpredseda NR SR (2019-09-11):
Nech sa páči, prezentujme sa a hlasujme. (Hlasovanie.) Prítomných 135, za 109, zdržalo sa 25 poslancov a 1 nehlasoval. Konštatujem, že návrhy zo spoločnej správy sme schválili. Nech sa páči.
Hrnčiar, Andrej, podpredseda NR SR (2017-05-10):
Ďakujem. Pýtam sa, či sa chce niekto do rozpravy prihlásiť ústne. Končím možnosť nahlásiť sa do rozpravy. Do rozpravy sa prihlásil pán poslanec Dostál. Keďže predpokladám, že bude hovoriť dlhšie ako jednu minútu, končím dnešný rokovací deň. Zajtra budeme pokračovať návrhom na skrátené legislatívne konanie zákona, ktorý sme odsúhlasili. Prajem vám pekný zvyšok večera. (Prerušenie rokovania o 18.59 hodine.)
Kamenický, Ladislav, poslanec NR SR (2021-09-24):
Ďakujem pekne. Opäť zopakujem, ja s týmto zákonom ako--takým nemám problém, ale chcem poukázať na to, chcel by som, aby štát začal kontrolovať aj jednotkové ceny potravín alebo urobil teraz nejaký prehľad toho, aké sú jednotkové ceny potravín, aby sa to dalo v budúcnosti skontrolovať. Skutočne keď zoberieme napríklad ten rohlík, ja si nemyslím, že to urobia práve na rohlíku, ale urobia to na iných tovaroch, ale keď rohlík stojí osem centov a má stáť desať, no alebo prípadne jednotková cena by sa náhodou upravila na takúto úroveň, je to nárast o dvadsať percent, ale u iných tovarov to môže byť oveľa menej, ale môže to byť skryté v tej cene. Čiže otázka je, aké sú dnes tie jednotkové ceny, ktoré by sa mali zaokrúhľovať, a aké budú po prijatí tohto zákona. Chcem len upozorniť, že potraviny nám raketovo rastú. Keď si zoberiem len také paradajky, tak oproti októbru 2020 a októbru 2021 zrástli o 13,25 %, kuracie prsia o 9,96 %, rastlinný olej o 16,26 %, maslo o 17,38 %, chlieb celozrnný 6,08 %. Tieto nárasty musíme zastaviť a veľkú časť tej zodpovednosti majú práve v rukách reťazce, ale mal by to práve štát kontrolovať. Ďakujem pekne.
Kollár Boris, predseda NR SR (2022-12-07):
Prosím, prezentujme sa a hlasujeme. (Hlasovanie.) Prítomných 138 poslancov, za 86, proti 30, zdržalo sa 22. Konštatujem, že sme schválili vládny návrh novely zákona č. 149/2020 Z. z. o mimoriadnych štátnych zárukách . Ďalej budeme hlasovať o bode 57 programu. Je to druhé čítanie o návrhu poslancov Svrčeka, Kollára, Pčolinského a Gogu na vydanie zákona, ktorým sa mení a dopĺňa zákon č. 91/2010 Z. z. o podpore cestovného ruchu, je to tlač 1232. Prosím spoločného spravodajcu z výboru pre hospodárske záležitosti poslanca Petra Vonsa, aby uviedol hlasovanie. Nech sa páči, máte slovo. (Hlasovanie o návrhu poslancov Národnej rady Slovenskej republiky Miloša Svrčeka, Borisa Kollára, Petra Pčolinského a Ľudovíta Gogu na vydanie zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov , tlač 1232.)
Sulík, Richard, predseda NR SR (2010-10-19):
Ďakujem. Prosím, prezentujte sa. (Hlasovanie.) Prítomných 145 poslancov, hlasovalo 77 za, 15 boli proti, 53 sa zdržali. Konštatujem, že Národná rada sa uzniesla tento návrh zákona prerokovať v druhom čítaní. Pristúpime k hlasovaniu o pridelení návrhu výborom o určení gestorského výboru, ako aj lehoty na jeho prerokovanie. Nech sa páči.
Taraba, Tomáš, poslanec NR SR (2020-04-07):
Ďakujem za slovo. Pán Viskupič, myslím si, že takto korektne je potrebné komunikovať, ako komunikujete vy, to znamená otvorene povedať, áno, prichádzame s pomocou, ktorá cielene má za cieľ znevýhodniť tých, ktorí si chcú oddialiť, pretože to je morálny hazard. A my si myslíme, že práve títo ľudia, ktorí potrebujú odklady tých splátok, sa nie vlastnou vinou dostali do tejto situácie. A myslíme si, že ten štát by mal za šesť mesiacov byť schopný na tejto sume len pre pokoj na duši tým ľuďom vyjsť v tomto v ústrety, proste to je celé. To je celé. A nie predlžovať, nejde o takú obrovskú sumu, myslíme si, že aj tú, ja si myslím, že by malo byť v záujme aj bánk, ako ich vnímajú proste ľudia, a vy vidíte, že proste ľudia nevnímajú banky automaticky pozitívne, a je dôležité, aby počas tejto krízy ukázali aj banky, že áno, my rozumieme, o čo tu ide. Veď tu sa nebavíme o odklady ziskov, jednoducho nikto im nechce siahať na ich podnikateľskú činnosť, ale nevidíme nič morálne na tom, aby ľudia, ktorí potrebujú odložiť si splátky, museli za, za obdobie šesť mesiacov si tú sumu úrokov, že im bude pripísaná proste k tej dlžnej sume. A minister... A štátny tajomník ministerstva financií, opakujem to ešte raz, povedal, je to nevýhodné, pokiaľ to ľudia nemusia robiť, nech to nerobia, ja tlmočím jeho slová.
Érsek, Árpád, minister dopravy, výstavby a regionálneho rozvoja SR (2016-12-08):
Dovoľte mi reagovať. Samozrejme, musíme spolu s políciou túto vec doriešiť. A nielen na tomto úseku, ak sa vyskytne ďalší taký úsek. Myslím si, že to budeme riešiť. Ale jednu vec tiež treba povedať, že nezvyšujeme diaľničné známky tento rok, ale 25 kilometrov obchádzky kvôli jednému kilometru, si myslím, že je príliš veľký luxus. Ďakujem pekne.
Paška, Pavol, predseda NR SR (2012-10-25):
(Hlasovanie.) 142 prítomných, 30 za, 68 proti, 43 sa zdržalo, 1 nehlasoval. Návrh sme neschválili.
Blaha, Ľuboš, poslanec NR SR (2017-03-23):
Ďakujem. Dovoľte iba pripomenúť kolegom z európskeho výboru, že o jednej máme výbor s predsedom vlády v miestnosti č. 30. Ďakujem.
Paška, Pavol, predseda NR SR (2014-03-25):
(Hlasovanie.) 135 prítomných, 45 za, 5 proti, 85 sa zdržalo. Návrh sme neschválili.
Bobík, Jozef, poslanec NR SR (2015-03-20):
Ďakujem, pán predsedajúci, aj za gratulácie, prichádzajú ešte stále, veď Slnko sa pohybuje, aj keď je zatemnené, takže pre niekoho je devätnásteho až dnes, ale k veci. (Povedané so smiechom. Reakcie z pléna.) Som presvedčený, že tak, ako predkladateľ predložil návrh, ktorý tu je, a keď sme rozprávali o tých návrhoch, ktoré tu odzneli predtým a týkali sa samosprávy, že vychádzajú z poznania situácie, ktorá sa tu ukázala po 15. novembri, tak tento prípad je, bohužiaľ, ešte aktuálnejší, pretože trvá ďaleko dlhšie, ako nejaké mesiace a naozaj tie dopady, ktoré z takto nastavených pravidiel, ktoré na Slovensku fungujú, sú naozaj no, tragické až katastrofálne. Ak by sa niektorá agentúra, v ktorej sa venujú prieskumu verejnej mienky, alebo sledujú, aký je názor v spoločnosti, ak by sa práve zamerali na tieto okolnosti, tak som istý, pretože ešte predtým, ako som prišiel do Národnej rady, som pracoval v praktickej výrobe, alebo v reálnej praxi práve v oblasti výstavby a výstavby veľkých inžinierskych projektov, kde aj z osobných skúseností vlastne viem, ako prebiehajú tie vzťahy medzi víťazom súťaže a medzi poddodávateľmi. Takže tento návrh naozaj úprimne, a dokonca môžem povedať, že s odbornosťou navrhuje riešenie, ktoré už malo byť a keď nie je, tak bolo by veľmi správne, aby čo najskôr bolo. Preto len vystupujem z tohto miesta, lebo tak, ako kolega Hlina povedal, opakovanie je matkou múdrosti. Čiže niektoré vystúpenia vzhľadom na to, že naozaj tejto téme sa médiá nevenujú tak odborne a so zaujatím, ako by si to situácia vyžadovala, tak zostáva tu aspoň televízny kanál a som presvedčený teda, že nejaké zrnko padne na úrodnú pôdu, aby aj občania, iní, nie tí, čo podnikajú, lebo tí presne vedia, že v akých situáciách sa nachádzajú ich rodiny a najbližší príslušníci, vedia, ako sa dostali do situácie, keď v záujme toho, aby splnili ako poddodávateľ svoje povinnosti a úlohy, tak nielenže zaplatili DPH, odviedli odvody, zaplatili mzdy, ale ešte si zobrali aj úvery, alebo pôžičky, aby vôbec toto mohli zvládnuť. A nakoniec je záver taký, že nemajú skoro nič. Takže z toho dôvodu je nanajvýš aktuálne, aby sa tento parlament touto vecou zaoberal. Osobne, aj keď samozrejme nie sú nejaké veľké predpoklady na podporu, ale nestrácam nádej, lebo naozaj ide o vec, ktorá je tak potrebná, že ak by neboli nejaké iné okolnosti, tak nikto z toho parlamentu by nemal váhať a nemal by nepodporiť posunutie tohto návrhu do druhého kola. Ďakujem.
Zmajkovičová, Renáta, podpredsedníčka NR SR (2012-11-07):
Pán spravodajca, chcem sa spýtať, či chcete zaujať stanovisko? Nie. Prerušujem rokovanie o tomto bode programu. Pristúpime k prvému čítaniu o návrhu poslancov Jána Mičovského, Miroslava Kadúca a Radoslava Procházku na vydanie zákona, ktorým sa mení a dopĺňa zákon č. 111/1990 Zb. o štátnom podniku v znení neskorších predpisov a o zmene a doplnení niektorých zákonov . Návrh zákona má parlamentnú tlač 256. Návrh na jeho pridelenie na prerokovanie výborom je v rozhodnutí č. 239. Teraz dávam slovo pánovi poslancovi Jánovi Mičovskému, aby návrh zákona uviedol. Nech sa páči, pán poslanec.
Jurinová, Erika, podpredsedníčka NR SR (2015-10-02):
Pán poslanec Kadúc.
T. Cabaj, podpredseda NR SR: (2010-03-03):
Otváram všeobecnú rozpravu. Konštatujem, že do rozpravy sa písomne nikto neprihlásil. Panie poslankyne, poslanci, kto má záujem do rozpravy sa prihlásiť ústne? Nikto. Končím možnosť prihlásiť sa do rozpravy a zároveň vyhlasujem rozpravu za skončenú. Pán predseda, poprosím, keby ste ešte uviedli návrh na voľbu členov Rozhlasovej rady . Je to tlač 1497.
Číž, Miroslav, podpredseda NR SR (2014-12-03):
Ďakujem pekne. No, ja vám chcem, pán kolega, poďakovať za toto vystúpenie, pretože nepochybne s niečím súhlasím, s niečím menej, ale v každom prípade to, o čom ste hovorili, o tom sa diskutovať dá. Škoda, že tu nie je váš predseda strany, aby počul vystúpenie právnika. Ospravedlňujem sa, no ja viem, že to je osobne citlivé, ale povedať to musím, lebo asi ten problém, čo prejednávame a v akej atmosfére prejednávame, je asi väčšia hodnota. Problém je naozaj, tento prístup potrebuje naozaj vecnú a odbornú diskusiu, lebo ide výsostne o odbornú tému. Odborná téma, ktorá sa dotýka postavenia Slovenska a jeho práva ako členského štátu vstupovať relatívne osobitými ustanoveniami do inak veľmi chráneného obchodného prostredia alebo hospodárskeho prostredia, kde je snaha teda, aby boli úplne rovnaké podmienky vo všetkých krajinách. Čiže Slovensko v danom prípade musí vedieť obhájiť svoju pozíciu. A po druhé, budú adresáti toho zákona, tie takzvané schránkové firmy a tie schránkové firmy tiež budú pravdepodobne využívať svoje práva a v prostredí, pokiaľ budú môcť čo len čiastočne namietať to a ono, nejakú drobnú nedokonalosť toho zákona, tak vážnym spôsobom môžu zdržovať verejné obstarávanie, čo si zas dovoliť nemôžeme. Takže pokiaľ vieme, že normálne je doba na zapracovanie veľkých návrhov, a chceme ísť naozaj aj do dôsledného pripomienkového konania, tak už aj tá lehota, ktorú sme povedali, je značne skrátená. Ale pokiaľ sa nám podarí v tej lehote pripraviť naozaj dobrý zákon, ktorý naozaj nebude vzbudzovať pri interpretácii zásadné problémy, to bude naše víťazstvo, nás všetkých. O tom som absolútne presvedčený a vďačný som za každé konštruktívne slovo, ktoré smeruje alebo ktorého ťažiskom je naozaj vyriešiť aktuálnu situáciu a nie iba loviť v mútnych politických vodách a naháňať veľmi pochybné politické body. Ďakujem vám.
Laurenčík, Milan, podpredseda NR SR (2020-07-23):
S reakciou pán minister obrany Jaroslav Naď, nech sa páči. (Reakcie z pléna.) Reaguje na faktické.
E. Angyalová, poslankyňa: (2005-06-29):
Ad jeden. Vy sami viete, aké je zložité, keď sa majú dodržiavať koaličné dohody. Pokiaľ viem, tam sme zhodou okolností v koalícii a neboli sme my lídrami tejto transformácie, ale napríklad vaša osoba bola hodne silným lídrom tejto transformácie. Po druhé. Ak už ste to presadili, pretože v koalícii je predsa len nejaká väčšina v SMK a napríklad vašej strany, tak potom by sme sa museli baviť o tom, že chceme nejakých nominantov, pretože aký môžete mať reálny vplyv na takúto transformáciu, ak tam nedáte svojich nominantov. Po tretie. My sme nikdy nehovorili o tom, že ak sa to transformuje na akciové spoločnosti, že to má ísť do súkromných rúk a bavili sme sa dokonca aj o tom, že by to mohlo byť tak, že by to bolo vlastníctvo VÚC alebo mesta a že by tam mali byť rozličné podiely, na tú diskusiu si dobre pamätám, aj keď som nebola na všetkých stretnutiach. Po štvrté. To, že ma prekvapuje, že takto vystupujete po tom, čo sme tu včera niekoľkokrát otvorili váš problém s pani manželkou, o ktorej vy hovoríte, že  jediná vec, ktorá je s vami spojená, že sa pred dvomi týždňami stala vašou pani manželkou, nuž, tak prepáčte, ale každý súdny človek, ako zvykne hovoriť pán premiér, ešte aj malé dieťa pochopí, že tá väzba tam existuje. Veľmi sa vám čudujem, že takto vystupujete.
Laššáková, Jana, podpredsedníčka NR SR (2012-09-18):
Na vystúpenie pána poslanca s faktickou poznámkou sa hlási pán poslanec Chren. Končím možnosť prihlásiť sa s faktickými poznámkami. Nech sa páči, pán poslanec.
Figeľ, Ján, podpredseda NR SR (2015-05-22):
Dávam teraz slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Milanovi Gécimu, aby uviedol správu.
Paška, Pavol, predseda NR SR (2012-11-28):
Pán poslanec Novotný.
Danko, Andrej, podpredseda NR SR (2024-01-08):
Vážené panie poslankyne, vážení páni poslanci, otváram dvanásty rokovací deň šiestej schôdze Národnej rady Slovenskej republiky. Na úvod mi dovoľte, aby som vám, aby som vás privítal a do nového roka 2024 vám zaželal všetko najlepšie, hlavne veľa zdravia, ako aj pracovných a osobných úspechov. Na dnešnom rokovacom dni o ospravedlnenie požiadali pani poslankyňa Remišová, pán poslanec Stachura a o ospravedlnenie z dôvodu neúčasti z péenky pán poslanec Mikloško. Pokračujeme v prerušenom rokovaní o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 105. Prosím ministra spravodlivosti Slovenskej republiky Borisa Suska, aby zaujal miesto určené pre navrhovateľov, a spravodajcu z ústavnoprávneho výboru poslanca Tibora Gašpara, aby zaujal miesto určené pre spravodajcov. Súčasne otváram rozpravu. Konštatujem, že do rozpravy som dostal troch písomne prihlásených poslancov za poslanecký klub, prvým je pán poslanec Gábor Grendel, druhým poslankyňa Plaváková a tretím poslankyňa Kolíková, a následne 58 poslancov: poslanec Matovič, Remišová, Vančo, Pročko, Krúpa, Mesterová, Jaurová, Spišiak, Jurík, Stohlová, Jaurová, Sabo, Luščíková, Kleinert, Šrobová, Lackovič, Bihariová, Pollák, Jakab, Galko, Mikulec, Škopová, Tankó, Nash, Petrík, Bužo, Gažovičová, Prostredník, Štefunko, Hargaš, Kišš, Hanuliaková, Kosová, Kalmárová, Krátky, Dostál, Truban, Šipoš, Dej, Dvořák, Krajčí, Holečková, Hlina, Turčanová, Hajko, Marcinková, z PS-ky Martin... to neprečítam... pán Šmilňák, Čaučík, Viskupič, Vašíková, Cigániková, Sulík, Majerský a Jaurová. V zmysle rokovacieho poriadku teda poprosím o vystúpenie pána poslanca Gábora Grendela za klub SLOVENSKO a pripraví sa pani poslankyňa Lucia Plaváková. Nech sa páči, pán poslanec.
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 134, proti 12, 119 sa zdržalo, 3 nehlasovali. Uvedený návrh sme neschválili.
B. Bugár, podpredseda NR SR: (2003-04-24):
Prvá otázka bola položená pánom poslancom Hoptom a je nasledujúceho znenia: „KSS chce iniciovať zmenu Ústavy Slovenskej republiky, ktorá by zakázala pobyt akýchkoľvek cudzích vojsk na území Slovenskej republiky. Ste ako predseda vlády a predseda najsilnejšej vládnej strany ochotný podporiť túto iniciatívu KSS?“ Nech sa páči, pán podpredseda vlády, môžete odpovedať na takto položenú otázku.
Vážny, Ľubomír, podpredseda vlády SR pre investície (2015-12-03):
V podstate môžem skonštatovať len to, že Nord Stream 2, ktorý ste, pán poslanec, pred chvíľou spomenuli, sa vyvíja. V tejto situácii je dôležité pripomenúť aj vyjadrenia predstaviteľov Európskej komisie, napríklad podpredsedu Ševčoviča, ktorého ste spomenuli, alebo komisára pre oblasť klímy a energetiku Caneta, ktorí jasne deklarovali, že tento projekt podobne, ako aj všetky ďalšie projekty, musí byť plne v súlade s právom Európskej únie a nezanedbateľným je aj posúdenie vplyvu výstavby takéhoto plynovodu na existujúcu plynárenskú infraštruktúru na Ukrajine a s tým súvisiace riziko zníženia počtu prepravných koridorov do štátov Európskej únie, respektíve energetického spoločenstva. Celý projekt je aktuálne na začiatku a bude musieť prejsť viacerými nevyhnutnými procesmi, kým sa dospeje k rozhodnutiu, či sa vôbec projekt bude realizovať. Slovensko projekt Nord Stream 2 nepovažuje za diverzifikačný a vníma ho naopak ako možné ohrozenie energetickej bezpečnosti Európskej únie ako celku. A Slovensko tiež spolu s ďalšími krajinami, ktoré projekt Nord Stream 2 vnímajú rovnako, zaslalo list Európskej komisii, v ktorom prezentuje obavy, resp. výhrady k tomuto projektu zo širšieho pohľadu energetickej bezpečnosti Európskej únie. Čiže z toho vyplýva jasný postoj Slovenskej republiky a pevne verím, že nedôjde ani k narušeniu alebo k zníženiu prepravných tokov cez Ukrajinu a problém je tak komplexný, že neobávame sa toho. Ďakujem.
Mičovský, Ján, poslanec NR SR (2013-06-18):
Ďakujem pekne, vážená pani podpredsedníčka Národnej rady. Súhlasím s tým, ako sa pozeráš, vážený pán kolega, na túto elektronizáciu, pretože rôznym „éčkam“ v tomto prípade, či v zdravotníctve, či v režime štátnej správy sa určite nevyhneme. Ale upozornil si správne na moment, ktorý aj mňa ako laika v tejto oblasti zaujal a vytvára trochu pocit istého ohrozenia, a to to, koľko to bude stáť. Keď, je fakt, že patrím k tým, ktorí vedia možno rozlíšiť zhruba rozdiel medzi Ferrari a Superbom, ale netušia, ktorý program môže koľko stáť. A mám skúsenosti, že to, čo odborníci povedali, že by malo stáť 7-tisíc eur, stojí napokon 700-tisíc, konkrétny prípad nebudem opakovať, aby to nebolo aj v tomto prípade. Či by náhodou nebolo dobré rozmýšľať pri tomto určite potrebnom zákone aj spôsob jeho aplikácie tak, aby sme sa vyhli pri tomto veľkom biznise, o ktorý zrejme pôjde, podozreniam. A keďže ide o ozaj obrovský projekt, keby sme možno zriadili štátnu firmu, ktorá bude túto vec celú nielen vytvárať, ale aj spravovať, aby sme nejaké pocity veľkých obchodov do budúcnosti nezafixovali pre niekoho, kto bude zneužívať potom svoj monopol na niečo takéto. A to mi trocha ešte pripomína aj ďalší problém, ktorý spočíva s tým elektronickým podpisom, o ktorom som počul, neviem, či mám teda dobrú informáciu, že tiež môže vytvoriť tlak na pravidelné poplatky každého občana, ktorý by mal za tento podpis ročne platiť komusi, kto bude opäť ovládať veľký biznis. Bolo by to asi nefér, občan si platí dane a riadi z toho, platí z toho štátnu správu. Predpokladám, že vplyvom e-Governmentu bude táto štátna správa funkčnejšia, a tým pádom nie je dôvod na to, aby občan akýmkoľvek spôsobom bol zaťažený nejakým osobitným poplatkom, v tomto prípade za elektronický podpis. Ďakujem.
B. Bugár, podpredseda NR SR: (2005-06-28):
S. Zubo, poslanec: Pán premiér, v jednej veci musím s vami súhlasiť. A to je v tom, že je skutočne tento termín odvolávania vašej osoby a tým celej vlády nie je správne načasovaný. Osobne a zrejme aj vy by ste si vedeli predstaviť iný termín. Na základe tých skúseností a vzájomného poznania sa snáď by to mohol byť ten február, kde by sme si na úvod takéhoto vystúpenia spoločne zarecitovali báseň Víťazný február a možno zaspomínali aj na tie krásne časy našej mladosti, ktoré sme prežili. Znova by sme si pripomenuli, že i tá modrá je dobrá, ale tá červená je krajšia. Ale to je už tak, niekto je červený srdcom a niekto rečami, keď sa mu to hodí. A rýchlo potom presedlá niekde inde, kde mu to pasuje. Pospomínali ste kadečo. Nechcem byť rozsiahly, ani nemôžem byť, lebo mám len dve minúty. A vy ste hovorili, koľko bolo treba. Ale predsa by som vás chcel odkázať. Prosím vás pekne, vy by ste hovorili o normalizačnom procese, opýtajte sa pána Šimka, on má vlastné skúsenosti s tým, čo to znamená, on vám zrejme povie. A čo sa týka toho vášho odkazu, že Slovensko potrebuje zodpovednú vládu, plne s vami súhlasím a preto vás prosím, odstúpte.
Janckulík, Igor, poslanec NR SR (2019-10-24):
Ďakujem. Pán Raši, som aj rád, že vy odpovedáte na moje otázky. Asi ste nepochopili vôbec, čo bolo písané v tejto otázke. Otázka bola pre obyvateľov Kysúc, aby ste vysvetlili. Otázka bola pre petičný výbor, ktorý už zorganizoval, ja neviem, stovky protestov, stovky akcií. Otázka bola aj na tie veľvyslanectvá, ktoré sme navštívili a ktoré sú úplne nespokojné, nechcem použiť horšie slovo. A namiesto toho vy tu motáte splnomocnenca vlády. Ja som, pán Raši, aj podpredseda Žilinského samosprávneho kraja pre dopravu, ak vám to niečo hovorí. Ja ako splnomocnenec vlády som mal jeden a pol človeka pre môj chod úradu, lebo pán minister Érsek ma od začiatku ignoroval. Dostal som na môj chod útvaru, splnomocnenca vlády, 170-tisíc. Za týchto 170-tisíc som budoval inteligentné priechody pre chodcov, aby som zvýšil bezpečnosť tam, kde sú smrteľné úrazy. Ako ja som mal vykonávať svoju činnosť? Tak ako vy? Koľko máte ľudí? Aký máte rozpočet? Teraz chodíte len po východe a rozdávate peniaze daňových poplatníkov. Nehanbíte sa? Dal som vám jasnú otázku, tak vás prosím aj o jasnú odpoveď. Ďakujem.
L. Nagy, poslanec: (2001-10-24):
I. Presperín, podpredseda NR SR: Prosím, hlasujeme o návrhu pána poslanca Nagya, ktorý bol spravodajcom k predloženému návrhu zákona. Hlasujte, prosím. (Hlasovanie.) Prítomných 92 poslancov, za 87, proti 2, zdržali sa 2, nehlasoval 1poslanec. Konštatujem, že Národná rada sa uzniesla, že tento vládny návrh zákona prerokuje v druhom čítaní. Prosím druhé hlasovanie.
P. Paška, predseda NR SR: (2007-09-11):
Otváram rozpravu. Písomnú prihlášku od nikoho z kolegov nemám. Pýtam sa, či sa chce niekto prihlásiť ústne. Pán poslanec Kahanec. Končím možnosť sa prihlásiť. Nech sa páči, máte slovo.
Petrík, Simona, poslankyňa NR SR (2020-02-25):
Dnes ho ratifikovalo 28 zo 47 štátov Európy, medzi nimi aj konzervatívne krajiny, ako je Poľsko, Malta, Taliansko, Albánsko či Gruzínsko. Ďalšie sa na ratifikáciu pripravujú. Ak by Slovensko podľa nápadu SNS alebo niektorých zástupcov cirkví odstúpilo od podpisu, ocitlo by sa v Európe v spoločnosti už len dvoch nedemokratických štátov – Azerbajdžanu a Ruskej federácie. Najlepším dôkazom toho, že dohovor nemá nijaké skryté ani ideologické, ani politické ciele, je situácia v 28 európskych štátoch, ktoré Istanbulský dohovor dávno ratifikovali a postupne od roku 2014 vstupuje v týchto krajinách do platnosti. Nič z toho, čím strašia ľudí demagógovia, sa v týchto štátoch nedeje. Politici SMER-u a SNS sa opäť zľakli straty svojej popularity, ktorá je teraz pred voľbami výrazná. SMER ako vraj sociálna demokracia alebo sociálnodemokratická strana dokonca účelovo otočil rétoriku, len aby stihol nasadnúť na vlnu, ktorá mu má zachrániť aspoň časť voličov. Bývalý premiér Fico totiž v príhovore na konferencii Fóra podnikateliek Slovenska z 3. decembra 2013 povedal toto: „Výraznou mierou sme sa zasadzovali o prijatie Dohovoru Rady Európy o predchádzaní násiliu voči ženám a domácemu násiliu a boji proti nemu. Boli sme medzi prvými štátmi, ktoré túto medzinárodnú zmluvu podpísali, aby presadzovanie rodovej rovnosti bolo v našej krajine nielen právne zakotvené, ale aj efektívne uplatňované vo všetkých oblastiach života.“ Toto povedal bývalý premiér tejto krajiny, predseda strany SMER Robert Fico v roku 2013. Tak sa už zobuďme, vážení! Teraz je zrazu ten istý dohovor najväčšie zlo. SMER, SNS a ĽSNS nedokázali odpovedať na kľúčové veci a ja sa pýtam, ja budem veľmi rada, keď mi na toto odpoviete, a síce, ktoré ustanovenia dohovoru majú byť v rozpore s Ústavou Slovenskej republiky. Ktoré? A prečo pre obavu z nesúladu dohovoru s ústavou nedali dohovor preskúmať Ústavnému súdu alebo Benátskej komisii, ako to napríklad nedávno urobilo Arménsko, ktoré si nesúlad s ich ústavou dalo prešetriť Benátskou komisiou a tá nezistila žiaden nesúlad, a pritom Arménsko má veľmi podobnú ústavu, kde tiež manželstvo je zväzkom muža a ženy. Žiaden nesúlad Benátska komisia nepotvrdila. Toto len dokazuje, že nie sú voči verejnosti úprimní a účelovo manipulujú mienku ľudí. Na Slovensku mi chýbajú skutoční lídri, ktorí by sa nezľakli a presadzovali racionalitu aj pri komplikovaných problémoch. Komplexné a fungujúce opatrenia na zamedzenie násilia na ženách teda budú pravdepodobne ležať v šuplíku, dokým sa nevymenia dievčatá v SMER-e a SNS. Ja verím, že sa vymenia čím skôr a že toto budeme mať z krku a od 1. 3. sa budeme môcť baviť vecne. Ďakujem. (Potlesk.)
Mojš, Milan, poslanec NR SR (2018-03-14):
Teraz dajte hlasovať o pozmeňujúcom návrhu poslanca Maroša Kondróta.
Pčolinský, Peter, podpredseda NR SR (2022-11-09):
Ďakujem pekne. Vyhlasujem rozpravu za skončenú. Chce zaujať stanovisko navrhovateľ? Nech sa páči.
Bugár, Béla, podpredseda NR SR (2018-02-08):
Na vystúpenie pani poslankyne s faktickou, pani poslankyňa Kaščáková, nech sa páči.
K. Sárközy, poslankyňa: (2003-12-05):
Z. Martináková, podpredsedníčka NR SR: Prosím, prezentujme sa a hlasujme o bodoch zo spoločnej správy, ako ich uviedla pani spravodajkyňa. (Hlasovanie.) Prítomných je 104 poslancov, za 104 poslancov. Návrhy zo spoločnej správy sme schválili.
Vážny, Ľubomír, poslanec NR SR (2010-12-01):
Pán poslanec Matej, trošku sa zamyslite nad tým, čo ste povedali a pozrite sa trošku aj do zrkadla, alebo porozprávajte sa so železničiarmi o tých úspechoch, ktoré ste urobili vy a je to už úplne mimo normálneho komentovania, ale čo sa týka grafikonu, myslím, že dobre viete, a ak neviete, tak každý rok sa menil a prispôsoboval grafikon potrebám železničnej spoločnosti, nielen potrebám železničnej spoločnosti, lebo to musí byť obojstranná potreba, ale najmä cestujúcim a zároveň sme hľadali možnosti harmonizácie železničnej dopravy s autobusovou dopravou. Čiže nie je pravda, každý rok sa prerába grafikon a robí sa aj nový cestový poriadok a hľadajú sa také kroky, aby bola železničná spoločnosť, aby poskytovala železničná spoločnosť služby čo najúčelnejšie a, samozrejme, čo najvýhodnejšie pre občanov. Čiže toto sú úplné nezmysly a čo sa týka hospodárskeho výsledku, takisto sa pozrite alebo urobte si normálne, čo ste dosiahli vy a čo dosiahla súčasná Železničná spoločnosť Slovensko, kde aké zadlženie ste zanechali vy a aké zanecháva teraz, pretože tie čísla sú pomerne jednoznačné a nerozprávajte potom nezmysly takéhoto typu, že vy ste nechali čistý stôl a nezadlženú spoločnosť, lebo to ozaj nesúvisí vôbec s pravdou. A nie je to pravda. A ja len hovorím to, že treba zachovať červenú naftu, pretože štát dospeje k nelogickému riešeniu, že na jednej strane zruší výhodu červenej nafty pre Železničnú spoločnosť Slovensko a na druhej strane bude musieť dotovať aj pri zavedení všetkých úsporných opatrení, ktoré nesporne realizovať treba. Ďakujem.
I. Varga, poslanec: (2009-10-21):
Uvedené výbory prerokovali predmetný vládny návrh zákona v stanovenom termíne a doporučujú ho schváliť s pozmeňujúcim a doplňujúcim návrhom v časti IV spoločnej správy, ktorý je uvedený pod bodom 1, o tomto jednom bode, samozrejme, hlasovať s návrhom schváliť ho. Ďakujem, skončil som, pán predseda, prosím, otvorte rozpravu.
Madej, Róbert, poslanec NR SR (2015-06-26):
Ďakujem pekne. Pán predseda, prosím, dajte hlasovať o pozmeňovacom návrhu, ktorý predložila pani podpredsedníčka Jurinová.
Žiga, Peter, podpredseda NR SR (2024-04-24):
Prezentujme sa a hlasujme. (Hlasovanie) 137 prítomných, 103 za, 34 sa zdržalo. Sme v treťom čítaní . Otváram rozpravu v rámci tretieho čítania. Hlási sa niekto z poslancov do rozpravy? Predpokladám, pán spravodajca, že sa nehlásite do rozpravy. Pán poslanec Muňko sa hlási do rozpravy? Asi nie. Končím možnosť prihlásiť sa do rozpravy. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Zmajkovičová, Renáta, podpredsedníčka NR SR (2014-06-03):
V rozprave vystúpi pán poslanec Kaník, nenachádza sa v sále, pani podpredsedníčka Jurinová taktiež, obaja strácajú poradie. Pán poslanec Droba. (Reakcia z pléna.) Pán poslanec Zajac. Ale ste tu. (Reakcie z pléna.) Strácate poradie, však stráca poradie. (Reakcie z pléna.) Nevystúpite, pán poslanec. Dobre, pán poslanec Zajac. Pán poslanec odmietol vystúpiť, áno. Do záznamu. (Ruch v sále.)
Figeľ, Ján, podpredseda NR SR (2014-02-07):
Nech sa páči, s reakciou na faktické poznámky Ján Mičovský.
J. Rusnák, poslanec: (2005-10-26):
Vážení páni poslanci, vážené pani poslankyne, kto chce viac sa dozvedieť o privatizácii a chce počuť argumenty, nech sa páči, kedykoľvek na hospodárskom výbore, kde sme dobrý tím ľudí, môžeme hovoriť o elektrárniach, môžeme hovoriť o Cargu, ale na báze argumentov. Politické vystúpenia sú blízke tomuto parlamentu v sále. Ja to rešpektujem, ja nikdy nepôjdem populisticky do takýchto vystúpení. S mnohými názormi môžem aj súhlasiť, ale jednoducho netreba veci vidieť čierno-bielo. Vláda chce naplniť svoj volebný program a ja si myslím, že to jej správnym cieľom a je na občanoch, aby sa potom rozhodli. Ďakujem pekne.
Bugár, Béla, podpredseda NR SR (2018-02-06):
Nech sa páči, prezentujme sa a hlasujme o skrátení lehoty. (Hlasovanie.) Prítomných 140 poslancov, za 75, proti 48, zdržalo sa 17 poslancov. Konštatujem, že sme lehoty skrátili, môžeme pristúpiť k jednotlivým bodom. Nech sa páči.
Kuffa, Štefan, poslanec NR SR (2013-02-08):
Ďakujem za slovo. Prepáčte. Pozdravujem pekne. Milí kolegovia, kolegyne, ja by som chcel zareagovať na predrečníka. Ja by som súhlasil s tými pravítkami a ceruzkami, tým predchádzajúcim návrhom týkajúcim sa vlastníctva školy alebo materskej školy, ale s tým druhým návrhom si dovolím nesúhlasiť, pretože tu preventívne prehliadky sú po druhom, štvrtom a šiestom roku. A myslím si, že tých prehliadok je dostatočné množstvo na to, aby aj ten pediater prípadne odhalil aj takúto vec, ako sa stala táto tu povedaná. Ako sa tento prípad volal, to neviem. To bolo asi meno Lucka, neviem, aké to bolo meno tu spomínané. Myslím si, že pediatri sú zaťažení dosť svojou prácou pri prevencii, pri očkovaniach a prehliadkach. Ak by sme chceli pediatrov zaťažiť ešte nejakou sociálnou prácou navyše, myslím si, že by sme ich zbytočne zaťažovali. Ďakujem, len toľko som chcel povedať.
Kučerová, Viera, poslankyňa NR SR (2015-09-25):
Ďakujem. V rozprave k uvedenému návrhu zákona nevystúpil žiadny poslanec. Pristúpime teda k hlasovaniu o pozmeňujúcich a doplňujúcich návrhoch zo spoločnej správy. Budeme hlasovať spoločne o bodoch 1 až 18 s odporúčaním gestorského výboru schváliť.
T. Glenda, poslanec: (2008-07-01):
Po prvé. V čl. I bode 1 § 2 ods. 1 sa vypúšťajú slová „ako verejnoprávna inštitúcia“. Odôvodnenie. Verejnoprávnosť  Slovenskej obchodnej a priemyselnej komory upravuje § 1 platného zákona. Po druhé. V čl. I bode 4 § 5 ods. 2 sa v písmenách n) a r) vypúšťajú slová „a učilištiach“. Odôvodnenie. Je to legislatívnotechnická úprava v súlade so schváleným zákonom o výchove a vzdelávaní z 22. mája 2008 (školský zákon), ktorý nadobudne účinnosť 1. 9. 2008. Po tretie. V čl. I bode 6 § 16 odsek 1 znie: „Komora má právo zriadiť rozhodcovský súd ako stály nezávislý orgán pre rozhodovanie majetkových sporov vzniknutých z tuzemských a medzinárodných obchodnoprávnych a občianskoprávnych vzťahov nezávislými rozhodcami.“ Odôvodnenie. Táto formulácia precizuje konanie rozhodcovského súdu. Po štvrté. V čl. I bode 6 § 16 odsek 2 znie: „Rozhodcovský súd rozhoduje podľa právneho poriadku, na ktorom sa účastníci dohodli, a v súlade so zmluvou uzatvorenou medzi účastníkmi s prihliadnutím na obchodné zvyklosti a zásady poctivého obchodnoprávneho styku a dobrých mravov.“ Odôvodnenie. Takáto formulácia precizuje konanie rozhodcovského súdu. A po piate. V čl. I bode 7 § 17 sa vypúšťa slovo „bezodplatne“. Odôvodnenie. Je to legislatívnotechnická úprava v súlade s platným zákonom Národnej rady Slovenskej republiky č. 278/1993 Z. z. o správe majetku štátu v znení neskorších predpisov. Ďakujem pekne.
Tomáš, Erik, poslanec NR SR (2019-09-17):
Pán predsedajúci, teraz dajte hlasovať o pozmeňujúcom a doplňujúcom návrhu poslanca Buriana.
Zmajkovičová, Renáta, podpredsedníčka NR SR (2012-12-13):
S faktickými poznámkami 8 poslancov. Uzatváram možnosť prihlásiť sa s faktickou poznámkou. Pán poslanec Poliačik.
Nicholsonová, Lucia, podpredsedníčka NR SR (2016-05-25):
Aj my ďakujeme, pán poslanec Žarnay. V sále sa nenachádza ani jeden z členov vlády, komu bola adresovaná niektorá z interpelácií, preto predpokladám, že sa k tomu nikto nebude vyjadrovať, a ak je tomu tak, tak vyhlasujem tento bod za skončený. Ďakujem členom vlády za prítomnosť v rokovacej sále. (Reakcia z pléna.) Vyhlasujem trojminútovú prestávku a potom budeme pokračovať v tých zvyšných bodoch rokovania. (Dvojminútová prestávka.) (Po prestávke.)
Ľ. Mušková, poslankyňa: (2008-04-08):
Ak ste hovorili o obmedzení práv novinárov v rokoch 1994 – 1998, mimochodom, vtedy bola aspoň pluralita, zabudli ste spomenúť redaktorov, ktorí boli za nedôstojných podmienok internovaní na 28. poschodí STV, Slovenskej televízie, ktorých sa zastala európska organizácia. Takáto nedôstojná a brutálna šikana sa udiala po roku 1998 za vlády vtedajšej opozície. Na záver si dovolím zacitovať pána prof. Ďuricu, ktorý hovoril, že na Slovensku už nie je dôležité, o čom sa hovorí, ale to, do ktorej skupiny hovorca patrí, dá sa dopredu povedať, aké argumenty použije, argumentuje sa, ale protiargumenty sa neobjavia, čo je práve preto, že  už dlhoročne na Slovensku žiadna pluralita médií neexistuje.
Šedivcová, Viera, poslankyňa NR SR (2014-06-04):
Pán kolega, aj keď máme naozaj dosť časový sklz a kolegovia chcú ešte vystúpiť, musím zareagovať na to, čo ste povedali, že nie sme obchodníci ani kšeftári, a preto poslanci z klubu KDH za tento zákon nebudú hlasovať. Ja tiež nie som ani obchodníčka, ani kšeftárka a veľká väčšina z nás, ktorí tu sedíme, nimi nie je. A napriek tomu budem za túto novelu zákona hlasovať.
Šudík, Tomáš, poslanec NR SR (2021-06-22):
Ďakujem za slovo. Áno, ako si spomínal, tak som tam spomínal, že nie každý by mal mať psa, pretože nie každý sa oňho vie postarať. Veď dokonca ani kravu nechováme všetci doma na balkóne, nemáme vytvorené podmienky. Alebo ani tigra nemá každý doma na dvore, lebo nemá naňho vytvorené podmienky. Len nuž, bohužiaľ, na Slovensku môže mať psa ktokoľvek, aj keď nemá naňho vytvorené podmienky, pritom má takéto a dlhodobé problémy. Áno, považujeme to za problém, pretože keď som komunikoval s útulkami, kľudne ich môžeš kontaktovať, či najväčšia, nejaká Sloboda zvierat, ktorá má aj linku proti krutosti, alebo aj iné útulky, 65 % sú práve záchrana psov z reťazí. A oni robia tú prácu, ktorú by podľa mňa malo častokrát robiť práve Štátna veterinárna správa alebo environmentálna polícia. Ale častokrát im to ľudia hlásia, pretože oni na to miesto prídu, potom tú políciu privolajú a riešia súčasnú situáciu, ako to vyriešiť, a väčšinu finančných prostriedkov, ktorú majú, práve oni vkladajú na zachraňovanie týchto psov. Obrovská časť rozpočtu idú na veterinárne úkony pre psov z reťazí. To je najväčší problém, aké útulky hlásia, že majú. Možno sa to takto nezdá, ale vychádzame z grafov a čísiel, ktoré majú. Podľa mňa, ak kontaktuje Slobodu zvierat, presne tieto informácie poskytnú. Hlavne, keď tie psy na lazoch. Áno, tam ide častokrát a možno sú aj kvalifikované medzi v kategórií buď salašnícke, pastierske alebo strážne psy. Teda tam sa, o to sa nebojím, aby to nefungovalo. Pozerám, koľko mám času. Zároveň bude aj napríklad ministerstvo pôdohospodárstva pripravovať čoskoro celú novelu zákona o veterinárnej starostlivosti. Ak uvidíme, že niektoré veci nefungujú, tak ja si myslím, že ich tamto potom zákonom môžme upraviť. Veď dajme tomu chvíľku čas. Bude úplná novela zákona. Tam tie malé chybičky, ktoré sú, našli sa, opravíme, ktoré nám ukáže, že ako to vlastne funguje alebo nefunguje. Ďakujem.
Pellegrini, Peter, predseda NR SR (2024-02-13):
Pán predseda výboru Čellár.
Pellegrini, Peter, predseda NR SR (2015-02-06):
Panie poslankyne, páni poslanci, budeme pokračovať v rokovaní. Pokračujeme prvým čítaním poslancov NR SR Jána Figeľa, Júliusa Brocku a Moniky Gibalovej na vydanie zákona, ktorým sa mení a dopĺňa zákon č. 350/1996 o rokovacom poriadku Národnej rady v znení neskorších predpisov. Je to tlač 1358. Návrh na jeho pridelenie na prerokovanie výborom je v rozhodnutí č. 1356. Dávam teraz slovo pánovi poslancovi a podpredsedovi Národnej rady Jánovi Figeľovi, aby návrh zákona uviedol. Nech sa páči, pán podpredseda, máte slovo (ruch v sále) a ostatné kolegyne a kolegov požiadam o kľud v rokovacej sále, aby pán podpredseda mohol predniesť návrh zákona. Nech sa páči, pán podpredseda, máte slovo. (Rokovanie o návrhu poslancov Národnej rady Slovenskej republiky Jána Figeľa, Júliusa Brocku a Moniky Gibalovej na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 1358.)